Všeobecné   záväzné   nariadenie

obce    R a k o v i c e 

č.  13

O  URČENÍ  VYHRADENÝCH   PLÔCH
 NA  VEREJNÝCH   PRIESTRANSTVÁCH
NA  VYLEPOVANIE  VOLEBNÝCH  PLAGÁTOV A  INÝCH  NOSIČOV INFORMÁCIÍ  POČAS  VOLEBNEJ   KAMPANE

	Obecné zastupiteľstvo v Rakoviciach na základe Zákona SNR č. 369/1990 Zb. o obecnom zriadení, § 24 ods. 13)  Zákona NR SR  č. 333/2004 Z. z. o voľbách do Národnej rady Slovenskej republiky, na základe § 30 ods. 10) Zákona SNR č. 346/1990 Zb. o voľbách do orgánov samosprávy obcí vydáva nasledovné všeobecné záväzné nariadenie:

Všeobecné záväzné nariadenie obce Rakovice č. 13 
o určení vyhradených plôch na verejných priestranstvách
na vylepovanie volebných plagátov a iných nosičov informácií počas volebnej kampane.

§  1
Základné ustanovenia a pojmy

1.	Vylepovať volebné plagáty a iné nosiče informácií na verejných priestranstvách počas volebnej kampane pre voľby do Národnej rady Slovenskej republiky, pre voľby do orgánov samosprávy obcí možno len na plagátových plochách v obci Rakovice, ktoré pre tento účel v lehote ustanovenej zákonom  pripraví Obecný úrad Rakovice.
2.	Vyhradené miesta sa nachádzajú pred budovou Obecného úradu v presklenej vitríne.
3.	Vyhradená plocha musí zodpovedať zásadám rovnosti kandidujúcich politických strán alebo koalícií a nezávislých kandidátov.

§  2
Použitie plagátovej plochy

1.	Použitie vyhradených plôch v obci Rakovice pre kandidujúce politické strany alebo koalície a nezávislých kandidátov je bezplatné.

§  3 
Kontrola dodržiavania VZN

1.	V prípade porušenia tohoto VZN bude obec voči právnickým osobám postupovať podľa § 13 zákona 369/90 Zb. o obecnom zriadení v znení neskorších predpisov.
2.	Porušenie VZN fyzickými osobami bude riešené podľa § 36 zákona č. 372/90 Zb. o priestupkoch.

§  4
Záverečné ustanovenie

1.	 Na tomto všeobecnom záväznom nariadení obce Rakovice sa uznieslo obecné zastupiteľstvo v Rakoviciach na svojom zasadnutí dňa 26. marca 2010, číslo uznesenia   13/2010.
2.	Ruší sa VZN č. 13 o určení vyhradených plôch na verejných priestranstvách schválené dňa 25.9.2009, číslo uznesenia 82/2009.
3.	Zmeny a doplnky tohto všeobecne záväzného nariadenia schvaľuje obecné zastupiteľstvo v Rakoviciach.

V Rakoviciach dňa  26. marca 2010             

							                Dušan   D a l o š
                                                                                                     starosta obce
VZN vyvesené dňa: 29.3.2010
VZN nadobúda právoplatnosť dňa: 13.4.2010